**ΤΑΥΤΕΚΩ**

Γενική Διεύθυνση Υπηρεσιών

Αυτοτελές Τμήμα Ασφάλισης, Μητρώου

και Παροχών σε Χρήμα

 **ΤΟΜΕΑΣ ΤΑΑΠΤΠΓΑΕ**

 **Τμήμα Μητρώου**

**Τηλ.210-3606283 & 210-3623275**

**FAX: 210-3605545**

**Email:taapt.ag@tayteko.gr**

**Site: www.taapt.gr**

ΑΣΦΑΛΙΣΗ ΓΟΝΕΩΝ

Για να ασφαλισθούν οι Γονείς των άμεσα Ασφαλισμένων στον Τομέα, **θα πρέπει να είναι Άνω των 60 ετών ή να έχουν ποσοστό αναπηρίας 80% και άνω** όπως επίσης **εκτός από την απόδειξη της κύριας συντήρησης και συγκατοίκησης, απαιτείται να μην έχουν Εισοδήματα από οποιαδήποτε αιτία, που να υπερβαίνουν τα εκάστοτε προβλεπόμενα για τους ανασφάλιστους, σύμφωνα με την Γ6/8645/74 Υπουργική Απόφαση και την αρ.139491/2006 Κοινή Απόφαση των Υπουργών Οικονομίας και Οικονομικών και Υγείας και Κοινωνικής Αλληλεγγύης (Β 1747) (το οικογενειακό εισόδημα, να μην υπερβαίνει το ποσό των 6.000 €, το οποίο αυξάνεται κατά 20% για τη σύζυγο και για κάθε ανήλικο ή προστατευόμενο παιδί. Για άτομα με αναπηρία 67% και άνω, αυξάνεται το οικογενειακό εισόδημα κατά 50%).**

**Απαιτούμενα δικαιολογητικά:**

1. **Αντίγραφο Αστυνομικής Ταυτότητας** (Του Άμεσα Ασφαλισμένου και του προς ασφάλιση Γονέα).
2. **Αίτηση** (Του Άμεσα Ασφαλισμένου)

**ΑΜΚΑ**, του προς ασφάλιση γονέα.

1. **Το Βιβλιάριο Ασθενείας** (Του Άμεσα Ασφαλισμένου).
2. **Μία φωτογραφία** (τύπου ταυτότητος)
3. **Πρόσφατο** **Πιστοποιητικό Οικογενειακής** **Κατάστασης**
4. **Α). Αντίγραφο Φορολογικής Δήλωσης** (Έντυπο Ε1) **του άμεσα Ασφαλισμένου,** για το τελευταίο Οικονομικό Έτος, εφόσον **εμφανίζεται ο Γονέας ως προστατευόμενο Μέλος.**

**Β).** **To** **Εκκαθαριστικό Σημείωμα της Εφορίας του προς ασφάλιση** **Γονέα,** για το τελευταίο Οικονομικό Έτος, **που έχει εκδοθεί ηλεκτρονικά μέσω TAXIS, με την ένδειξη ΕΓΚΥΡΟ ΕΚΚΑΘΑΡΙΣΤΙΚΟ ΣΗΜΕΙΩΜΑ ΜΕΣΩ gsis.gr ή εκείνο που έχει σταλεί ταχυδρομικώς (αντίγραφο) ή αν δεν έχει γίνει εκκαθάριση της Φορολογικής Δήλωσης, Αντίγραφο της Φορολογικής Δήλωσης (Έντυπο Ε1)**, (**μόνον εφ’ όσον** δε δηλώνεται ως προστατευόμενο Μέλος στη Φορολογική Δήλωση του Άμεσα Ασφαλισμένου.)

1. **Υπεύθυνη δήλωση του Ν. 1599/1986** στην οποία θα δηλώνει **ο Άμεσα** **Ασφαλισμένος:** «Ο πατέρας / η μητέρα μου *(όνομα- επώνυμο)…………. ……………………………*  που είναι άνεργος/η **ΔΕΝ ΕΙΝΑΙ ΣΗΜΕΡΑ ασφαλισμένος/η (ΟΥΤΕ ΥΠΗΡΞΕ ΜΕΧΡΙ ΚΑΙ ΣΗΜΕΡΑ** ασφαλισμένος/η) από άλλο Ασφαλιστικό Φορέα, δεν έχει δικαίωμα παροχών από άλλο Ασφαλιστικό Φορέα, από ίδιο δικαίωμα, **ΔΕΝ ΘΕΜΕΛΙΩΝΕΙ ΔΙΚΑΙΩΜΑ** Κύριας ή Επικουρικής Ασφάλισης από άλλο Ταμείο. Συγκατοικούμε και συντηρείται από εμένα. Αποδέχομαι χωρίς επιφύλαξη τον εφ’ άπαξ καταλογισμό σε βάρος μου κάθε δαπάνης υγείας που τυχόν καταβληθεί για τον Γονέα μου, και αποδειχθεί ότι δεν εδικαιούτο την ασφαλιστική κάλυψη από τον Τομέα. Σε περίπτωση μεταβολής που αίρει το δικαίωμα ασφάλισής του, όπως ανάληψη Εργασίας, έναρξη Επιχειρηματικής/Εμπορικής ή Αγροτικής δραστηριότητας, *θεμελίωση δικαιώματος καταβολής Σύνταξης από Κύριο ή Επικουρικό Ταμείο ή τέλεση Γάμου* , θα προχωρήσω άμεσα στη διαγραφή του/της από τον Τομέα».
2. Βεβαίωση από τον προηγούμενο Ασφαλιστικό Φορέα (του προς ασφάλιση Γονέα), ότι ΔΕΝ ΕΧΕΙ ΔΙΚΑΙΩΜΑ ΠΑΡΟΧΩΝ α)εφόσον υπήρξε ασφαλισμένος/η, β) εφόσον στο Εκκαθαριστικό Σημείωμα της Εφορίας ή στη Φορολογική Δήλωση (έντυπο Ε1) εμφανίζονται Εισοδήματα από Μισθωτές Υπηρεσίες ή Εμπορική Δραστηριότητα ή Γεωργικές Επιχειρήσεις.
3. Διευκρινίζεται ότι, η ασφάλιση στον Τομέα πραγματοποιείται μόνον όταν το δικαίωμα παροχών του αντίστοιχου Φορέα προς τον ασφαλισμένο του, έχει χρονικά εξαντληθεί και όχι όταν με πρωτοβουλία (αίτηση) του ίδιου του Ασφαλισμένου, ζητείται να διακοπεί νωρίτερα η ασφάλισή του.
4. Για τις περιπτώσεις, που υπάρχουν οφειλές προς τον Ασφαλιστικό Φορέα του προς ασφάλιση Γονέα, πρέπει να μας προσκομιστεί η σχετική Βεβαίωση του Φορέα αυτού, καθώς και η ΒΕΒΑΙΩΣΗ ΔΙΑΚΟΠΗΣ ΕΡΓΑΣΙΩΝ ΦΥΣΙΚΟΥ ΠΡΟΣΩΠΟΥ ΕΠΙΤΗΔΕΥΜΑΤΙΑ, από την Εφορία.
5. Για τις περιπτώσεις, που ο προς ασφάλιση γονέας ανήκει σε Ασφαλιστικό Φορέα με ΥΠΟΧΡΕΩΤΙΚΗ ΑΣΦΑΛΙΣΗ (ΤΣΜΕΔΕ, ΤΣΑΥ, ΝΟΜΙΚΩΝ, ΣΥΜΒΟΛΑΙΟΓΡΑΦΩΝ, ΔΙΚΗΓΟΡΩΝ) απαιτείται η σχετική Bεβαίωση από τον Ασφαλιστικό Φορέα, ότι ΔΕΝ ΕΧΕΙ ΔΙΚΑΙΩΜΑ ΠΑΡΟΧΩΝ καθώς και Η ΔΙΑΚΟΠΗ ΕΡΓΑΣΙΩΝ Φυσικού Προσώπου Επιτηδευματία ΑΠΟ ΤΗΝ ΕΦΟΡΙΑ.
6. **Α)** Για τον **ΑΛΛΟΔΑΠΟ** προς ασφάλιση Γονέα που προέρχεται είτε από κράτος μέλος της Ευρωπαϊκής Ένωσης, είτε από Τρίτη Χώρα, **προσκομίζεται Δελτίο Μόνιμης Διαμονής Μέλους οικογένειας πολίτη (ΑΜΕΣΑ ΑΣΦΑΛΙΣΜΕΝΟΣ του Τομέα μας) της Ένωσης,**  το οποίο χορηγείται από τις Διευθύνσεις Αλλοδαπών των Περιφερειών και των Δήμων.

**Β) ΑΜΕΣΑ ΑΣΦΑΛΙΣΜΕΝΟΣ του Τομέα μας, που είναι Πολίτης Τρίτης Χώρας, δεν δύναται να ασφαλίσει Γονέα.**

**Σε κάθε περίπτωση και μέχρι την έκδοση της σχετικής Αδείας που θα μας προσκομιστεί, θα γίνεται δεκτό για την ασφάλισή του/της και το Αντίγραφο, της ως άνω σχετικής για κάθε περίπτωση Πρωτοκολλημένης Αίτησης, στον αρμόδιο Φορέα.**

1. Για τις περιπτώσεις που ο/η προς ασφάλιση Γονέας, έχει αποχωρήσει από την τελευταία του εργασία, με ΠΡΟΓΡΑΜΜΑ ΕΘΕΛΟΥΣΙΑΣ ΕΞΟΔΟΥ, από το οποίο προβλέπεται ΠΡΟΑΙΡΕΤΙΚΗ ΣΥΝΕΧΙΣΗ ΑΣΦΑΛΙΣΗΣ σύμφωνα με την κείμενη Νομοθεσία, με υποχρεωτική καταβολή ολόκληρου του ποσού των Εισφορών Εργοδότη και Εργαζόμενου σε όλους τους αρμόδιους φορείς Κοινωνικής Ασφάλισης (Κύριας, Επικουρικής, Πρόνοιας και Ασθένειας) και εφόσον έχει υποβάλλει τη σχετική αίτηση υπαγωγής στην ΠΡΟΑΙΡΕΤΙΚΗ συνέχιση της Ασφάλισης, **ΔΕΝ ΔΥΝΑΤΑΙ ΝΑ ΑΣΦΑΛΙΣΤΕΙ ΩΣ ΠΡΟΣΤΑΤΕΥΟΜΕΝΟ ΜΕΛΟΣ ΣΤΟΝ ΤΟΜΕΑ ΜΑΣ.** Σε περίπτωση που έχει επιλέξει, την ΜΗ ΥΠΑΓΩΓΗ ΤΟΥ ΣΤΗΝ ΠΡΟΑΙΡΕΤΙΚΗ ΑΣΦΑΛΙΣΗ, ή στην περίπτωση που ζητήθηκε η ΔΙΑΚΟΠΗ ΤΗΣ ΠΡΟΑΙΡΕΤΙΚΗΣ ΑΣΦΑΛΙΣΗΣ ή ΠΑΡΗΛΘΕ ΤΟ ΧΡΟΝΙΚΟ ΔΙΑΣΤΗΜΑ ΓΙΑ ΤΟ ΟΠΟΙΟ ΕΙΧΕ ΑΥΤΗ ΔΟΘΕΙ και εφόσον δεν έχει δικαίωμα παροχών για τον Κλάδο Ασθένειας, θα προσκομίσει σχετική βεβαίωση από τον Ασφαλιστικό Φορέα που αντιστοιχεί στον Κλάδο Ασθενείας. (π.χ. ΤΑΠ-ΟΤΕ, ΤΑΠ-ΔΕΗ κλπ).

**ΣΗΜΕΙΩΣΕΙΣ**

* **Όταν ο Άμεσα Ασφαλισμένος δεν παρίσταται στην ασφάλιση, ΑΠΑΙΤΕΙΤΑΙ θεώρηση του γνησίου της υπογραφής του στην Αίτηση και στην Υ/Δ Ν.1599/1986.**
* **Η θεώρηση του γνησίου υπογραφής μπορεί να γίνει από οποιαδήποτε Διοικητική Αρχή (Κ.Ε.Π., Αστυνομία, ΝΠΔΔ). Επίσης μπορεί να γίνει σε μία από τις Τράπεζες που συμμετέχουν στον Τομέα.**
* **Σύμφωνα με το αρ.1 Ν.4250 (ΦΕΚ 74/ΤΑ/26-3-2014), γίνονται πλέον αποδεκτά ΕΥΚΡΙΝΗ ΦΩΤΟΑΝΤΙΓΡΑΦΑ ΤΩΝ ΠΡΩΤΟΤΥΠΩΝ ΕΓΓΡΑΦΩΝ που απαιτούνται για την Ασφάλιση ή την Συνέχιση αυτής, για κάθε Προστατευόμενο Μέλος.**
* **Η ΑΠΑΣΦΑΛΙΣΗ και ΔΙΑΓΡΑΦΗ των προστατευομένων Μελών από τον Τομέα, γίνεται με αποκλειστική ευθύνη του Άμεσα Ασφαλισμένου και ισχύει από την ημερομηνία κατάθεσης της σχετικής Αίτησης Απασφάλισης.**
* **Σε περίπτωση οποιασδήποτε μεταβολής του προστατευόμενου Μέλους, (Ανάληψη Εργασίας, έναρξη Επιχειρηματικής /Εμπορικής ή Αγροτικής δραστηριότητας, θεμελίωση δικαιώματος καταβολής Σύνταξης από Κύριο ή Επικουρικό Ταμείο ή Γάμου), πρέπει να ενημερώνεται άμεσα ο Τομέας για να αφαιρείται το μέλος από το Βιβλιάριο Ασθενείας και για να ενημερώνει σχετικά την Τράπεζα του ΕΝ ΕΝΕΡΓΕΙΑ ΑΣΦΑΛΙΣΜΕΝΟΥ, για την διακοπή της αναλογούσας εισφοράς.**
* **Η παρακράτηση καθώς και η χρήση του Βιβλιαρίου Ασθενείας για Προστατευόμενο Μέλος, που ΔΕΝ ΔΙΚΑΙΟΥΤΑΙ ΠΛΕΟΝ ΤΗΣ ΑΣΦΑΛΙΣΗΣ, για παροχές σε Χρήμα / ΤΑΥΤΕΚΩ και παροχές σε Είδος / ΕΟΠΥΥ, ΑΠΟΤΕΛΕΙ ΠΡΑΞΗ ΠΑΡΑΝΟΜΗ ΚΑΙ ΔΙΩΚΕΤΑΙ ΠΟΙΝΙΚΑ. Ο Τομέας επιφυλάσσεται ρητά κάθε δικαιώματός του, Αστικής ή Ποινικής Φύσεως.**